MINTเดินหน้า5ปีใช้หมื่นล้านซื้อกิจการตปท.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — MINT วางแผน 5 ปีใช้เงินหมื่นล้านซื้อกิจการ ถอดใจกำไรแผ่วด้าน IVL ลุยลงทุนเพิ่มกำลังผลิต
นางปรารถนา มงคลกุล กรรมการ บริษัท ไมเนอร์ อินเตอร์เนชั่นแนล (MINT) เปิดเผยว่า แผนงาน 5 ปีของบริษัทตั้งงบลงทุนในการซื้อกิจการต่างประเทศไว้ 1 หมื่นล้านบาท แบ่งเป็นการซื้อธุรกิจอาหารประมาณ 3 ราย จะใช้เงินประมาณ 6,000 ล้านบาท และอีก 4,000 ล้านบาท จะซื้อธุรกิจโรงแรมที่เน้นในแอฟริกา ออสเตรเลีย อินเดีย และกลุ่มอินโดไชนา 
สำหรับกำไรสุทธิปีนี้น่าจะใกล้เคียงกับปีก่อนที่ 1,400 ล้านบาท เพราะไตรมาส 4 รายได้จะโตเพียง 34% เพราะผลกระทบจากน้ำท่วม ทำให้ธุรกิจหลักเสียหายวันละ 1 ล้านบาท และลูกค้าได้มีการชะลอการเข้าพักในช่วงเดือน พ.ย.ธ.ค. หลังสนามบินสมุยต้องปิดทำการจากกรณีน้ำท่วม 
นางปรารถนา กล่าวว่า ปีหน้าตั้งเป้ากำไรสุทธิเติบโต 20% รายได้ปีจะโต 1015% เพราะเศรษฐกิจดีขึ้นจำนวนนักท่องเที่ยวเริ่มกลับมา คาดว่าอัตราการเข้าพักจะเพิ่มขึ้นเป็น 63% จาก 56% ในปีนี้
นายอาลก โลเฮีย ประธานเจ้าหน้าที่บริหาร บริษัท อินโดรามา เวนเจอร์ส (IVL) กล่าวว่า ปีหน้าบริษัทจะใช้เงินลงทุนประมาณ 1,200 ล้านเหรียญสหรัฐ ในการก่อสร้างโรงงานที่อินเดียและในแถบตะวันออกกลาง ส่วนปีนี้บริษัทใช้เงินลงทุน 760 ล้านเหรียญสหรัฐ ซื้อโรงงานผลิตเม็ดพลาสติกในเม็กซิโก อเมริกาเหนือ และจีน เพื่อเพิ่มกำลังผลิตอีก 2 เท่าตัวในปี 2557 จาก 1.8 ล้านตันต่อปีในปัจจุบัน